**Førehandsvarsel om oppfølging av mogeleg brot på driveplikta**

Vi viser til brev til deg om driveplikt for landbrukseigedomen gnr. …. bnr. ………… datert……., og brev med påminning om driveplikta datert ……………… Det er landbruksføretak som søkjer om produksjonstilskot for jordbruksarealet på eigedomen, men vi kan ikkje sjå å ha motteke underskriven jordleigeavtale, eller søknad om lemping på vilkåra for å oppfylle driveplikta ved bortleige. /Jordleigeavtala for ditt areal er gått ut, og vi kan ikkje sjå å ha motteke ny avtale (der avtale er gått ut på dato).

Ved utleige av jord er det viktig med gode avtalar som sikrar både leigetakar og eigar og er i samsvar med gjeldande lovverk. Driveplikta er ei personleg og varig plikt for dei som eig ein landbrukseigedom med jordbruksareal. Dersom du ikkje driv jorda sjølv må du vise til ei skrifteleg avtale med den/dei som driftar jordbruksareala på eigedomen.

Du får ein ny frist til **(fjorten dagar)** til å komme med jordleigeavtale på utleigd areal. Har vi ikkje motteke jordleigeavtale innan denne fristen vert dette fylgt opp som mogeleg brot på driveplikta jf. §8 i jordlova.

Har du spørsmål, ta kontakt med landbrukskontoret i kommunen. Ynskjer du å komme med ei uttale i saka send den til ………………….

**Regelverk**

Reglane som gjeld driveplikta finn du i jordlova og i rundskriv frå Landbruks- og matdepartementet M-2021-2.

Det går fram av **§ 1 i jordlova** at:

*Føremålet med reglane i lova er å leggje tilhøva slik til rette at jordviddene i landet med skog og fjell og alt som høyrer til (arealressursane), kan verte brukt på den måten som er mest gagnleg for samfunnet og dei som har yrket sitt i landbruket.*

*Arealressursane bør disponerast på ein måte som gir ein tenleg, variert bruksstruktur ut frå samfunnsutviklinga i området og med hovudvekt på omsynet til busetjing, arbeid og driftsmessig gode løysingar.*

*Ein samfunnsgagnleg bruk inneber at ein tek omsyn til at ressursane skal disponerast ut frå framtidige generasjonar sine behov. Forvaltinga av arealressursane skal vere miljøforsvarleg og mellom anna ta omsyn til vern om jordsmonnet som produksjonsfaktor og ta vare på areal og kulturlandskap som grunnlag for liv, helse og trivsel for menneske, dyr og planter.*

I jordlova *«****§ 8.Driveplikt»*** står det:

*Jordbruksareal skal drivast. Driveplikta gjeld for heile eigartida. Ny eigar må innan eitt år ta stilling til om han eller ho vil drive eigedomen sjølv eller leige bort jordbruksarealet etter føresegnene i andre ledd.*

*Driveplikta kan oppfyllast ved at arealet vert leigd bort. Det er ein føresetnad for at driveplikta er oppfylt ved bortleige at leigeavtala er på minst 10 år om gongen utan høve for eigaren til å seie ho opp. Avtala må føre til driftsmessig gode løysingar og vere skriftleg. Avtaler som fører til driftsmessig uheldige løysingar, kan følgjast opp som brot på driveplikta. Eigaren må sende kopi av avtala til kommunen. Ei leigeavtale som er i strid med andre eller tredje punktum, kan ikkje gjerast gjeldande mellom partane eller i høve til offentlege styresmakter.*

*Finn departementet at jordbruksarealet ikkje vert drive, kan eigaren påleggjast å leiga jorda bort for ei tid av inntil 10 år, eller at jorda skal plantast til med skog, eller tiltak av omsyn til kulturlandskapet.»*

Det må også nemnast at dersom vilkåra i § 8 eller vedtak fatta i medhald av paragrafen vert brote, kan statsforvaltaren pålegge tvangsgebyr. Dette går fram av § 20 som lyder slik:

**§ 20.*Tvangsgebyr***

*Tvangsgebyr kan fastsetjast når brot mot lova sjølv eller vedtak etter lova er oppdaga. Tvangsgebyret kan innkrevjast frå den frist departementet har sett for retting av tilhøvet. Tvangsgebyr kan og fastsetjast på førehand. Det kan fastsetjast at tvangsgebyr aukar så lenge det ulovlege tilhøvet varer ved, eller at det forfell for kvart brot.*

*Tvangsgebyret er tvangsgrunnlag for utlegg.*

**For meir informasjon om driveplikta:**

<https://lovdata.no/dokument/NL/lov/1995-05-12-23>

<https://www.regjeringen.no/no/dokumenter/m-22021-driveplikt-omdisponering-og-deling-etter/id2849409/>

Med helsing